CELEX: 62010CN0295
Language: mt
Date: 2010-06-15 00:00:00
Title: Kawża C-295/10: Talba għal deċiżjoni preliminari mressqa mill-Lietuvos Vyriausiasis Administracinis Teismas (Il-Litwanja) fil- 15 ta’ Ġunju 2010 — Genovaitė Valčiukienė, Julija Pekelienė, visuomeninė organizacija Lietuvos žialiųjų judėjimas, Petras Girinskis u Lauryinas Arimantas Lašas vs Pakruojo rajono savivaldybės taryba, Šiaulių visuomenės sveikatos centras u Šiaulių regiono aplinkos apsaugos departamentas

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/29
            
         Talba għal deċiżjoni preliminari mressqa mill-Lietuvos Vyriausiasis Administracinis Teismas (Il-Litwanja) fil-15 ta’ Ġunju 2010 — Genovaitė Valčiukienė, Julija Pekelienė, visuomeninė organizacija Lietuvos žialiųjų judėjimas, Petras Girinskis u Lauryinas Arimantas Lašas vs Pakruojo rajono savivaldybės taryba, Šiaulių visuomenės sveikatos centras u Šiaulių regiono aplinkos apsaugos departamentas
   (Kawża C-295/10)
   ()
   2010/C 221/47
   Lingwa tal-kawża: il-Litwan
   
      Qorti tar-rinviju
   
   Lietuvos Vyriausiasis Administracinis Teismas (Il-Litwanja)
   
      Partijiet fil-kawża prinċipali
   
   
      Rikorrenti: Genovaitė Valčiukienė, Julija Pekelienė, visuomeninė organizacija Lietuvos žialiųjų judėjimas, Petras Girinskis u Lauryinas Arimantas Lašas.
   
      Konvenuti: Pakruojo rajono savivaldybės taryba, Šiaulių visuomenės sveikatos centras u Šiaulių regiono aplinkos apsaugos departamentas.
   
      Partijiet imsejħa fil-kawża: UAB Sofita, UAB Oltas, Šiaulių apskrities viršininko administracija, Rimvydas Gasparavičius u Rimantas Pašalžkinskas.
   
      Domandi preliminari
   
   
               (1)
            
            
               Il-fatt li ġie stabbilit li ma hemmx bżonn ta’ stima strateġika tal-effetti fuq l-ambjent għal dokumenti marbuta mal-ippjanar tal-art fuq livell lokali li jirrigwarda biss attività ekonomika waħda, kif previst fil-leġiżlazzjoni Litwana u b’mod partikolari fil-punt 3.4 tad-Digriet Nru 967 tal-Gvern tar-Repubblika tal-Litwanja, tat-18 ta’ Awwissu 2004, “li jadotta l-qafas li jirregola l-proċedura għal stima strateġika tal-effetti tal-pjanijiet u programmi fuq l-ambjent”, jista’ jitqies bħala speċifikazzjoni tat-tipi ta’ pjanijiet u programmi fis-sens tal-Artikolu 3(5) tad-Direttiva 2001/42/KE tal-Parlament Ewropew u tal-Kunsill, tas-27 ta’ Ġunju 2001, dwar l-istima tal-effetti ta’ ċerti pjanijiet u programmi fuq l-ambjent (1)?
            
         
               (2)
            
            
               Id-dispożizzjonijiet tad-dritt nazzjonali applikabbli f’din il-kawża, li abbażi tagħhom, mingħajr ma jiġi ddeterminat każ b’każ jekk il-proġett jistax ikollu effetti sinjifikattivi fuq l-ambjent, ma hemmx bżonn li ssir stima strateġika tal-effetti fuq l-ambjent tad-dokumenti tal-ippjanar tal-art li jiddeterminaw żoni żgħar fuq livell lokali, bħalma huwa l-każ f’din il-kawża, meta dawn il-pjanijiet jirrigwardaw biss attività ekonomika waħda, huma kompatibbli mar-rekwiżiti tal-Artikoli 3(2)(a), 3 u 5 tad-Direttiva 2001/42?
            
         
               (3)
            
            
               Id-Direttiva 2001/42, u b’mod partikolari l-Artikolu 11(1) tagħha, għandha tiġi interpretata fis-sens li, f’sitwazzjonijiet bħal dawk f’din il-kawża, meta stima dwar l-impatt fuq l-ambjent issir skont ir-rekwiżiti tad-Direttiva tal-Kunsill 85/337/KEE, tas-27 ta’ Ġunju 1985, dwar l-istima tal-effetti ta’ ċerti proġetti pubbliċi u privati fuq l-ambjent (2), ir-rekwiżiti tad-Direttiva 2001/42 mhumiex applikabbli?
            
         
               (4)
            
            
               Il-kamp ta’ applikazzjoni tal-Artikolu 11(2) tad-Direttiva 2001/42 jinkludi d-Direttiva 85/337?
            
         
               (5)
            
            
               Fil-każ ta’ risposta affermattiva għar-raba’ domanda, il-fatt li saret stima skont id-Direttiva 85/337 jfisser li l-obbligu li ssir stima tal-effetti fuq l-ambjent skont id-Direttiva 2001/42 għandha, fis-sitwazzjoni bħal dik f’din il-kawża, titqies bħala stima doppja fis-sens tal-Artikolu 11(2) tad-Direttiva 2001/42?
            
         
               (6)
            
            
               Fil-każ ta’ risposta affermattiva għall-ħames domanda, id-Direttiva 2001/42, u b’mod partikolari l-Artikolu 11(2) tagħha, timponi fuq l-Istati Membri l-obbligu li jistabbilixxu fid-dritt nazzjonali tagħhom proċeduri koordinati jew komuni ta’ stima skont ir-rekwiżiti tad-Direttiva 2001/42 u tad-Direttiva 85/337 sabiex tiġi evitata stima doppja?
            
         
      (1)  ĠU Edizzjoni Speċjali bil-Malti: Kapitolu 15, Vol. 6, p. 157
   
      (2)  ĠU Edizzjoni Speċjali bil-Malti: Kapitolu 15, Vol. 1, p. 248